
A la web www.sindominio.net/ quinzenaokupacio pots trobar tota la informació actualitzada al voltant de les jornades de lluita en defensa dels espais okupats que tindran lloc a Barcelona a finals de setembre i inicis d'octubre. 


Repressió 


15 , 16 I 17 DE SETEMBRE ALS TRIBUNALS POLÍTICS DE MADRID 


Judici a l'Audiència Nacional contra Zígor 
Larredonda, Laura Riera i Diego Sànchez 


Cgt demana la llibertat 


També jutjaran a altres sis persones detingudes i posteriorment 
alliberades durant les operacions policials realitzades ara fa 2 anys. 


Portaveu dels habitants de les casernes de Sant Andreu 

El Tribunal Superior de Justícia 
de Catalunya ratifica la suspensió 
de l'expulsió de Yerko Toro 


Cgt demana la llibertat 
de l'afiliada Laura Riera 

Terrassa/ Vallès Occidental.- El sindicat 
Confederació General del Treball (CGT) va 
demanar precisament el passat divendres 
en roda de premsa la posada en llibertat 
de Laura Riera, quan es complien exacta¬ 
ment dos anys del seu empresonament. 

La CGT denuncià que Riera "està privada 
de llibertat sense haver estat jutjada" i 
defensà la innocència de la seva afiliada. El 
sindicat basa la seva convicció que Riera és 
innocent en el fet que, en el moment de la 
seva detenció, no era a casa seva i "malgrat 
veure el desplegament policial, no tenia 
res a ocultar ni a amagar”. En aquest sentit, 
la central sindical recorda que la Guàrdia 
Civil "després de sis hores de minuciós reg¬ 
istre no va trobar res" i, tot i així, li va ser 
aplicada la legislació antiterrorista. 

Riera, afiliada a CGT i membre del 
col·lectiu okupa de Terrassa, havia trebal¬ 
lat a l'Ajuntament de la localitat com a 
substituta d'auxiliar administrativa i està 
acusada de proporcionar informació per¬ 
sonal de polítics locals a la que tenia 
accés. D'acord amb l'argumentació de la 
CGT, la jove vallesana va negar davant el 
jutge de l'Audiència Nacional Baltasar 
Garzón la declaració que havia firmat 
davant la Guàrdia Civil al·legant que 
havia patit tortures, La CGT lamenta en el 
seu comunicat que Laura Riera continuï 
empresonada "sense cap prova que la 
inculpi ni cap declaració de ningú que la 
responsabilitzi de cap fet delictiu". 

Cgt +Contra-lnfos2/ 8/ 03 


Madrid.- D'una forma molt precipitada, l'Au¬ 
diència Nacional en ple mes d'Agost ha fixat 
la data de judici per la majoria de les person¬ 
es detingudes durant les operacions policials 
realitzades a començaments i mitjans de 
l'any 2001a Catalunya, que van finalitzar amb 
la detenció d'una quinzena de persones acu¬ 
sades pel M inisteri de l'Interior de col·laborar 
amb els comandos d'ETA a Barcelona. Des de 
la Delegació de Govern a Catalunya aquelles 
operacions varen ser utilitzades per atacar i 
criminalitzar els moviments socials catalans, 
generant un clima d'impunitat i indefensió 
absoluta per les persones empresonades o 
alliberades sota càrrecs, El sumari d'aquests 
casos ha estat dividit en dos, el relacionat 
amb un primer comando d'ETA desarticulat 
el mes de gener i l'altre a començaments de 
setembre de 2001 Els dies 15, 16 i 17 de 
setembre es jutjarà a les persones que varen 
detenira la primera operació policial (mesde 
gener), però també a algunes de les persones 


detingudes durant el mes d'agost però que 
s'acusa de col·laborar amb el primer comar> 
do,comésel casde Laura Riera. El dia 15s'ini¬ 
ciarà el macro-judici, en el que ja s'ha citat a 
alguns dels advocats defensors, Zígor Larre¬ 
donda, Diego Sànchez i Laura Riera seran 
traslladats des de les presons on són reclusos 
des de fa 2 anys per assistir a les sessions que 
tindran lloc a l'Audiència Nacional. Les sis 
persones que varen ser posades en llibertat 
sota càrrecs també han de ser citades. 
Sembla ser que el cas de Juanra Rodríguez i 
altres persones també detingudes durant 
l'operació del mes de setembre de 2001 
seran jutjades més endavant, quan el procés 
d'extradició des d'Holanda, on es troba 
empresonat, hagi finalitzat. Des de les enti¬ 
tats Solidaritat Antirepressiva de Terrassa i 
Rescat s'ha convocat una manifestació a 
Terrassa el 13 de setembre a les 19:30h i l'U 
de setembre a les 13:30h al Fossar de les 
Moreresde Barcelona, respectivament. 

Sat +Rescat +Contra-lnfos 2/ 8/ 03 


Lluita contra la Llei d'Estrangeria 


Barcelona.- Yerko Toro, un dels portaveus 
dels immigrants residents a les casernes 
abandonadesde Sant Andreu, va ser detingut 
el passat 7 d'Agost a l'acabar una concen¬ 
tració a la Plaça Sant Jaume. M algrat tenir la 
renovació del seu permís de residència, 
roman internat des d'aleshores al Centre 
d'Internament de La Verneda i sobre ell pesa 
una ordre d'expulsió. Aquesta ordre demos¬ 
tra la voluntat de la Delegació de Govern de 
Barcelona de deportar-lo a Xile per haver-se 
distingit en la defensa dels drets de les per¬ 
sones immigrades. Divendres passat, 29 d'a¬ 


gost, el Tribunal Superior de Justícia de 
Catalunya va ratificar la suspensió de l'expul¬ 
sió. Aquesta ratificació significa que Yerko 
Toro no serà deportat a Xile com pretenia i ja 
havia disposat la Subdelegació del Govern a 
Barcelona. En els pròxims dies, els seus advo¬ 
cats gestionaran la seva posada en llibertat. 
Aquest fet significa sens dubte una victòria 
per a tots i totes els immigrants que lluiten 
per la defensa dels seus drets i dóna noves 
forces per a impedir l'expulsió dels i les 
encara internats a La Verneda i reclamar la fi 
de les detencions i l'assetjament policial. 
www.liberinfo.net +Contra-lnfos 2/ 09/ 03 


Anticapitalism e 


91 Bdesetembrea Barcelona 

Mobilització davant 
la Conferència 
Ministerial del'OMC 
a la ciutat de Cancún 

Barcelona.- Del 10 al 14 de setembre d'en¬ 
guany tindrà lloc a Cancún (Mèxic) la cin¬ 
quena Conferència M inisterial de l'Organit- 
zació Mundial del Comerç Qmc). Aquest 
esdeveniment reunirà a representants gov¬ 
ernamentals de més de 140 països d'arreu 
del món que intentaran donar un pas més a 
les negociacions de l'anomenada Ronda del 
M il·leni. Unes negociacions que volen apro¬ 
fundir encara més el procés de liberalitza¬ 
ció comercial mundial i la mercantilització 
detotselsaspectesde la vida. Des de diver¬ 
ses organitzacions i moviments socials es 
vol expressar el rotund rebuig, no només a 
la Ronda de Negociacions en marxa, sinó a 
tots els acords adoptats en el sí de l'O m c, 
als objectius d'aquesta institució i a la per- 
vivència de la mateixa, Per tot això, i perquè 
I'Omc actua en contra de totes aquestes llui¬ 
tes i reivindicacions, instem a la ciutadania i a 
toteslesorganitzacions i movimentssocialsa 
afegir-se a les mobilitzacions que, a nivell 
global i a casa nostra, tindran lloc durant la 
setmana del 9 al 14 de setembre, simultània¬ 
ment a la celebració de la V Conferència 
M inisterial de l'O m c a Cancún. Si voleu col·la¬ 
borar en la preparació d'accions descentral¬ 
itzades pel dia 9, a la cercavila-bicicletada del 
dia B o en altres activitats i tasques de la 
campanya (xerrades, web, premsa,...), o si us 
voleu adherir al manifest, envieu-nos un mis¬ 
satge amb el nom de l'entitat o moviment so¬ 
cial a prouomc@correu.vilaweb.com, com a 
molt tard el 5 de setembre. 

Campanya Prou a I'OMC 

+Contra-lnfos 2/ 09/ 03 


Lluites d'Arreu del Món 


Incendien intencionadament un menjador popular 
del moviment piqueter de la regió de Buenos Aires 

La Plata/Argentina.- El passat dijous 28 d'agost, va ser incendiat intencionadament un dels 
menjadors comunitaris de l'MTD La Plata que alimentava a famílies que integren el movi¬ 
ment. En el local, a banda del menjador popular, també hi havia una biblioteca popular, un 
forn de pa i un forn d'elaboració de dolços. Els autors de l'atac, van deixar una nota signada 
per les juventuts Peronistes. Com a resposta a l'atac, es va convocar una concentració el 2 
de setembre a l'estació de trens de La Plata. Contra-lnfos 2/ 9/ 03 



N au del menjador dels piqueters cremat, 


Defensa dels Espais Naturals 


Actes contra la línia de 
400.000 volts a les Guilleries 

Les Guilleries/ La Selva.- El passat diss¬ 
abte 30 d'agost, al cor de les Guilleries, 
co marca deia Selva, es van fer una sèrie 
d'activitats en contra de la construcció 
d'una autopista elèctrica de 400.000 
volts que amenaça tota la Península 
ibèrica i especialment aquesta àrea 
boscosa en el seu pas per Catalunya. 

Els actes, que van ser organitzats per 
l'Assemblea Salvem LesGuilleries, Casal 
Popular "El Trabuc" i Çacalm Express, 
van consistir en un passi de vídeo 
anomenat: La lluita en contra de la línia 
400,000 volts a la Catalunya Nord. 
Després una xerrada i finalment un 
sopar popular amenitzat amb música 
ambiental. Contra-lnfos2/9/03 























Els PROMETEN QUE ACONSEGUIRAN LA CIUTADANIA 

37.401soldats nord-americans a Iraq 
no tenen ciutadania dels Estats Units 

M és de 2000 militars deserten segons alguns mitjans de comunicació jordans i si ris. 

Washington/ Eua.- Segons ha reconegut el expulsats sota aplicació de la duríssima llei diversos mitjans de comunicació siris i jor- 
propi Pentàgon, 37,401 soldats de l'exèrcit d'estrangeria. Des de la Gran Bretana, el dans, es calcula que prop de 2000 soldats 
dels Estats Units que estan ocupant l'Iraq, no conegut pacifista George Galloway ha elab- dels Estats Units han abandonat les tropes 
tenen ciutadania nord-americana. De fet orat un detallat informe que explica amb instalades a l'Iraq desertant a través de les 
segons ha denunciat l'associació "Latinos minuciositat tots aquests fets, fronteres comunes amb aquests països àrabs, 

Against the War in Iraq" aquest fet no és una D'altrabanda, tot i aquesta estratègia, segons Contra-lnfos 2/ 9/ 03 

casualitat, sinó que estracta d'una estratègia 
perfectament planificada des del govern de 
George W, Bush, 

Dues són lesraonsque duen a incloure a mil¬ 
ers de sense papers a les files de l'exèrcit, En 
primer lloc, es pretén que en la primera línea 
de foc estiguin persones de capes socials 
altament abstencionistes als Estats Units, o 
sigui, els negres i els hispans (40% de les 
tropes són de raça negre). Això facilita que 
tot i les massives crítiques a la política de 
Bush, pels més de 300 morts fins ara, i els 
més de 900 amputats de cames o braços, 
això no es reflecteixi en el suport a les urnes 
del candidat republicà. La segona raó és la 
facilitat perquè s'incorporin a missions 
d'aquest risc, ja que no tenen res a perdre: o 
marxen a Iraq a primera línea de batalla amb 
la potencial promesa d'aconseguir així la 
nacionalitat americana, o es queden al país 
amb la més que probable amenaça de ser 


Defensa dels espais naturals 


Denuncien que la Generalitat intensifica els 
projectes eòlics en zones d'interés natural 

Reus/ Baix Camp,- El GEPEC i la Coordinadora ció, no sembla que aquestes mobilitzacions per sempre més, al paisatge, afectant a bona 
de Plataformes de les Comarques Meridjionals hagin servit per que l'administració reguli part dels seus espais naturals de major vàlua, 
han denunciat que a les comarques meri- aquesta implantació, impedint la seva insta- Aquesta intensificació en la tramitació de 
dionals "s'ha intensificat de forma desme- lïació en els espais naturals de major vàlua projectes sembla respondre a una estratègia 
surada la tramitació de centrals eòliques, mol- ecològica, paisatgística o cultural del país". de la Generalitat que perseguiria l'aprovació 
tes de les quals pretenen ubicar-se en espais Aquest actual boom de projectes afecta a la administrativa de tots els projectes pendents 
naturals d'alta vàlua ecològica”. Segons els pràctica totalitat de comarques tarragonines, abans de la celebració de les properes elec- 
ecologistes "si des de fa temps la instal·lació amb especial incidència a la Conca de Barberà cions autonòmiques, per, d'aquesta forma, 
de centrals eòliques en espais naturals d'im- i a les Terres de l'Ebre, comarques que es assegurar-se que aquests projectes siguin una 
portància ecològica ha vingut motivant reac- podrien veure afectadesamb la instal·lació de realitat amb independència dels resultats 
cions socials i polítiques importants d'oposi- centenarsd'aerogeneradorsque modificarien, electorals. Així el repartiment del pastís 


Desapareguts a Argèlia durant els últims anys 

Una comissió de "Sos Disparus" 
visita Barcelona per exigir justícia 

Barcelona.- Una comissió de l'entitat SOS Disparus va passar durant l'última setmana per 
Barcelona per tal de difondre la situació dels desapareguts a Argèlia durant els últims anys. 
El seu màxim interès és el de difondre la situació que es viu al país a través dels mitjans de 
comunicació europeus i per això realitzen aquesta gira. SOS Disparus és una entitat quedes 
de l'any 1998 exigeix justícia i veritat sobre la qüestió de les persones desaparegudes a 
Argèlia en els darrers anys, temps marcat per la confrontació entre l'estat i els grups fona- 
mentalistes armats, L'entitat, formada principalment per familiars de les persones desa¬ 
paregudes reclama a l'Estat l'investigació dels casos i denúncia la responsabilitat dels 
serveis secrets argelins a les desaparicions. SOS Disparus afirma que el clima de terror ha 
estat creat a Argèlia per evitar l'arribada al poder de les forces islamistes. L'associació té al 
voltant de 7200 casos registrats. Segons paraules del president Bouteflika són 10.000 les 
persones desaparegudes, dada que fa pensar en una qüantitat més alta. Persones desa¬ 
paregudes no és sinònim en el cas d'Argèlia a persones assassinades, doncs hi ha dades que 
indiquen que algunes d'aquestes persones són presoners especials. Contra-lnfos 2/ 09/ 03 


Antifeixisme 


Acte en memòria de Facerias 

Homenatge als 
maquis que varen 
lluitar contra 
el franquisme 

Barcelona.- El dissabte 30 d'agost es va real¬ 
itzar una acció en memòria de Josep Lluís 
Facerias ala cruïlla de Pi i Molist amb passeig 
d'Urrutia, al districte de Nou Barris de 
Barcelona. Aquest va ser el lloc on va ser 
mort, l'any 1957, per la policia en una 
emboscada deguda a una delació d'un dels 
seus companys detinguts prèviament. L'acció 
va consistir en dibuixar al terra una silueta 
del cos, la lectura d'uns poemes i textos, i una 
ofrena floral. Entre la trentena de persones 
que es van ajuntar, hi havia gent del barri que 
encara recordava el dia de la mort d'aquest 
combatent llibertari, encara que no totes les 
versions coincidien, senyal de que la seva 
mort ha entrat a la llegenda. Més de cent 
policies disfressats i a les terrasses dels edifi¬ 
cis del voltant van acribillar Facerias matant- 
lo a l'acte, sense tenir temps de defensar-se. 
Aquesta acció entra dins dels actes que s'es¬ 
tan muntant per homenatjar els maquis que 
van estar combatent el feixisme durant el 
franquisme, i amb els que la història té 
encara deutes pendents. La majoria d'aquests 
combatents van morir en l'anonimat i sense 
tenir el reconeixement que mereixien. 

Contra-lnfos2/ 9/ 03 


Usa: La discriminació dels no Wasp 


econòmic que avui en dia representa l'energia 
eòlica (subvencions públiques, venda assegu¬ 
rada d'energia a l'administració, comissions a 
percebre, etc.) estarà assegurat, emportant-se 
cadascú allò que ha estat pactat. 

Ara el GEPEC ha presentat un seguit 
d'al·legacions al projecte de parc eòlic de 
Tivissa perquè considera que el projecte 
que s'ha presentat és força més gran que el 
que en el seu dia va anunciar l'ex-alcalde de 
Tivissa, Fermí Pellisé. El projecte ara contem¬ 
pla 41 molins, ocupant una superfície que 
arriba fins darrera del Tossal de M ontagut. 

Riberaonline.com +Coordinadora de 
plataformes meridionals 21/ 8/ 03 


New York/ Eua.- La classe dominant dels 
USA està clarament formada pels WASP 
(White-Anglo-Saxon-Protestant, és a dir, 
els que són blancs, anglo-saxons i a més, 
protestants). Com perdura i fins on arriba 
la discriminació dels altres col·lectius 
humans (els indis natius, els negres, els 
latinos, els asiàtics...) és quelcom que 
s'entén molt millor quan ets per aquí. 
Com tot. Quan tens algun amic negre i 
t'explica de quina manera tracten a un 
no-wasp, davant d'un tribunal universi¬ 
tari, que ha d'examinar un treball acadè¬ 
mic... quan veus un piquet de vaga, en¬ 
front d'un supermercat ("Fine Fare”) i 
llegeixes ales pancartes que els obliguen 
a treballar fins a seixanta i seixanta-cinc i 
més hores setmanals.,, i els paguen 4,16 
dòlars l'hora, quan el salari mínim est a 
6 ... I això passa aquí, a NYC... Però el que 
realment pot desfer qualsevol dubte, 
sobre l'origen de la riquesa de la classe 
dominant d'aquest país, és una visita al 
museu que entre nosaltres coneixem 
com de l'Esclavatge, a Baltimore (Mary¬ 
land), i que en realitat es diu "The Great 
Black in Wax Museum" ("El Museu de 
Cera de les Grans Personalitats Negres”. 
Només entrar t'introdueixen sota la 
coberta d'un vaixell d'esclaus, que han 
reproduït en part a l'interior del museu. 
Hi ha diferents departaments plens de 
persones negres, lligades les unes a les 
altres amb pesades cadenes: homes 
joves, adults, malalts, dones joves; aque¬ 
stes últimes acostumaven a estar situ¬ 
ades a sota mateix dels cambrots del 
capità i la tripulació, de manera que les 
tinguessin ben a mà, per a violar-les. 
També estan documentats i explicats, 
molt gràficament, els càstigs que apli¬ 
caven als esclaus que es rebel·laven, com 
els flagel·laven, com els tallaven el cap... i 
el deixaven exposat dies i dies, per escar¬ 
mentar... I mentre veus tot això, se sent 
una veu que va ressonant per tot el vaix¬ 
ell: "Remember... remember...” (Recor¬ 
deu... recordeu...) Abans del segle XV, 
abans que comencés el tràfic d'esclaus, 
els taurons no eren carnívors. Varen 
esdevenir carnívors, a partir del moment 
en què els traficants es desfeien dels 


esclaus morts, tirant-los al mar. I on més 
en tiraven era en arribar al Caribe, quan ja 
s'acostava el final del viatge. Hi ha una 
secció del museu, en què recomanen que 
no entrin els nens, si no és acompanyats 
dels pares o mestres.,, Es tracta de l'ex¬ 
posició sobre els linxaments. Jo, de veg¬ 
ades, n'havia sentit a parlar o ho havia 
vist en pel·lícules o llibres, que al Far 
West castigaven a morir penjats pel coll, 
de la branca d'un arbre, els qui atrapaven 
robant bestiar. Però resulta que la llei de 
Lynch (el nom li ve d'un coronel trista¬ 
ment famós, per la rapidesa dels 'judicis' 
que organitzava) pràcticament només 
s'aplicava als negres. I aquestes execu¬ 
cions es feien en llocs ben públics, a 
manera d'espectacles. I després cre¬ 
maven la persona, però abans li tallaven 
algun membre del seu cos, per guardar-lo 
en formol, com a souvenir. I feien foto¬ 
grafies. I en feien postals i tot. I no era al 
Far West, sinó a ciutats i pobles dels es¬ 
tats de la costa Est i del Sud... Natural¬ 
ment, també hi ha una galeria de person¬ 
atges famosos: Malcom X, Martin Luther 
King... o l'arquitecte que va dissenyar el 
primer pla urbanístic de la ciutat de Wa¬ 
shington, que també era negre i, per tant, 
les històries oficials l'ignoren tant com 
poden.... També hi trobo un artista poli¬ 
facètic, que es deia Paul Robesson i que 
havia vingut per Madrid, capital de la 
Segona República Espanyola, als anys 
trenta, durant la guerra civil, a animar els 
brigadistes internacionals de la Brigada 
Lincoln, que lluitaven contra las tropes 
nazi-feixistes del General Franco. Aquest 
any no veig la figura del General Collin 
Powell (un dels principals responsables 
de l'última guerra contra l'Irak). Com que 
és negre, també l'havien tingut aquí. Però 
aquesta vegada no l'he vist... o potser 
hauré anat massa de pressa...? En sortir, 
m'adono que des que he entrat al museu 
(fa dues hores) no m'he topat amb cap 
persona que no sigui negra. Jo sóc l'únic 
visitant blanc, aquí... I ara arriba una fila 
de nens i nenes, d'entre vuit i deu anys, 
un col·legi, però totsnegrets. 

Francesc Arnau i Arias, Korresponsalia 
de Contra-lnfos a Eua 29/ 8/ 03 









Irregularitats a la construcció de centrals tèrmiques 

Ecologistes en Acció demana al fiscal de Medi 
Ambient que procedeixi contra les empreses 
Endesa Generació i Tarragona Power 


Tarragona.- El passat 22 de juliol, a instàncies 
de Greenpeace i Ecologistas en Acción, la 
Comissió Nacional de l'Energia va sancionar a 
Endesa Generació i Tarragona Power (consor¬ 
ci entre Iberdrola i RWE) per començar la 
construcció de lescentralstèrmiquesde cicle 
combinat de gas de 400 M W a la província de 
Tarragona, sense autorització, el 4 de juny i el 
28 d'agost del 2002, la federació 
d'Ecologistes en Acció de Catalunya i el Grup 
Ecologista de les Terres de l'Ebre (GETE) van 
presentar sengles escrits a Jose Maria Parra, 
Fiscal Coordinador de la Fiscalia de Medi 
Ambient de la audiència provincial de 
Tarragona demanant la paralització de les 
obres de construcció de les dues centrals tèr¬ 
miques de gas de cicle combinat; ja que la 
publicació en el Butlletí Oficial de l'Estat 
número 169, del dimarts, 16 de juliol del 2002, 
i en el Butlletí Oficial del Estat número 200, 
del dimecres, 21 d'agost del 2002, de les 


Invasió d’Iraq: 
la massacre continua 

6118 

CIVILS IRAQUIANS ASSASSINATS DES DEL 20 DE MARÇ 

142 

MILTTARS DE LA COAUCIÓ IN VASO RA M 0 RTS 
DURANT L'OPERACIÓ D'ASSALT DE L'iRAQ 

151 

SOLDATS DE LA COAUCIÓ INVASORA MORTS 
DB DEL SUPOSAT FINAL DE L'OCUPACIÓ DEL PAIS 

(7 durant l'última setmana) 


respectives declaracions d'impacte ambien¬ 
tal, eren una prova de la situació d'il·legalitat 
en que es trobaven les dues centrals, Segons 
la Llei 6/ 2001 de 8 de maig, de modificació 
del Reial Decret Legislatiu 1302/ 86 de 
Avaluació d'Impacte Ambiental aquest tràmit 
és una condició prèvia a l'inici de les obres. 
La publicació en el BOE de les declaracions 
d'impacte ambiental d'unes obres que por¬ 
taven mesos executant-se posava de mani¬ 
fest, un cop més, el cúmul d'irregularitats 
que envolta el procésde construcció d'aque¬ 
stes centrals, prova de que les companyies 
elèctriques es situen per sobre del compli¬ 
ment de la Llei. Aquestes arbitrarietats 
impedeixen a les organitzacions de l'ecolo¬ 
gisme social com el GETE i Ecologistes en 
Acció de Catalunya exercir la seva funció de 
protecció del medi ambient i la salut de les 
persones, i mostren la que la societat civil es 
troba indefensa davant els poders econò¬ 
mics. La sanció aplicada des de la CN E són la 
prova de que les irregularitats eren perfecta¬ 
ment sancionables. Demanem novament a la 
fiscalia que actuï sobre els empreses i que 
obri una investigació sobre possibles incom¬ 
pliments de la Llei 3/ 1998, de 27 de febrer, 
d'intervenció integral de l'Administració 
ambiental, de la Generalitat de Catalunya; de 
la obtenció de la Llicència d'activitat segons 
especifica el Reglament d'Activitats Moles¬ 
tes i Perilloses de 1961 i de l'autorització com 
a activitat contaminadora de l'atmosfera, 
segons el Decret 833/ 75, que desenvolupa la 
Llei 38/ 72 de Protecció de l'Ambient 
Atmosfèric. Per iinformació: 
http:/ / www.ecologistesenaccio.org 
Ecologistes en Acció de Catalunya 2/ 09/ 03 


f°* ut HIPÒCRIT€S 

XUU‘t Patrocinadors del Fòrum: 



ENDESA mata maputxes 
TELEFÓNICA colonitza 
DAMM acomiada 
IBERIA expulsa immigrants 
INDRA fabrica armes 


OKUPACIÓ I CENTRES SOCIALS 


Comença el judici 
contra 52 persones 
pel desallotjament del 
teatre Princesa el 1999 

El 4 de setembre començarà a la ciutat de València el judi¬ 

ci contra 52 joves que van ser detinguts i agredits durant un 
desallotjament ara fa 4 anys. L'actuació de la policia, a més, 

va provocar la mort d'un jove. 


València.- Sota les acusacions de desordres 
públics, danys i usurpació, 52 joves valen¬ 
cians s'enfronten a 36 anys de presó i una 
multa de vora 78.000 euros per l'okupació 
d'un espai abandonat durant menys de 8 
hores. El judici del Teatre Princesa comença 
el proper dijous 4 de setembre a la ciutat de 
València, pel que s'han convocat tota una 
sèrie d'actes que pretenen denunciar la 
criminalització del moviment okupa i donar 
suport els acusats. 

El dissabte 16 d'octubre de 1999, la policia va 
interrompre violentament una pacífica oku- 
pació d'un teatre abandonat al barri vell de 
València. Era el segon desallotjament en 
escasses 48 hores a la ciutat de València, 
però aquesta vegada va costar la vida d'un 
jove de 30 anys. Un nodrit grup de joves 
havia entrat a l'edifici abandonat per 
celïebrar una festa de protesta per l'anterior 
desallotjament de la fàbrica Geyda, al barri 
de Benicalap. L'acció, que en tot moment 


fou pacífica va congregar nombrosos joves 
que s'acostaren per recolzar l'acció i partici¬ 
par en la festa. Fins i tot alguns ignoraven 
que n'hi havia una reivindicació de rerefons. 
L'arribada de la policia va interrompre la 
cel.lebració, provocant el pànic entre els 
assistents degut a la violència emprada pels 
agents. Amb gasos lacrimògens i pilotes de 
goma es va pretendre dissoldre la festa, 
provocant situacions de confusió, nom¬ 
brosos ferits, i el terrible accident que va 
costar la vida a J.L.E. Les 52 persones que 
romanien a l'interior de l'edifici van advertir 
la policia de la situació del seu company, i 
van sortir perquè aquest pogués ser atès pels 
metges. Els agents van trigar vora 30 minuts 
en cridar l'ambulància, i van detenir les per¬ 
sones que sortiren de l'edifici. 

Familiars i amics es van concentrar tot el 
temps que van durar les detencions, tant a la 
comissaria central de la Gran Via com als jut¬ 
jats, gairebé fins el dilluns a la matinada. La 


notícia de la mort del jove va provocar gran 
indignació entre la ciutadania, que un cop 
més va posar en dubte l'actuació dels agents 
de l'ordre davant aquestes situacions, així 
com va tornar a obrir el debat sobre la manca 
d'espais i vivendes pels joves front a la creix¬ 
ent especulació. Manifestacions i concentra¬ 
cions es van succeir al llarg de tot el mes, 
exigint responsabilitatsa la policia per la seua 
actuació, i denunciant el tracte denigrant que 
pateixen els joves rebels per part del Govern 
i d'alguns mitjans de comunicació. 
L'assamblea de detingudes del Princesa 
denuncia també en un comunicat recent la 
insistent campanya de criminalització que 
pateixen col·lectius antagonistes al País 
Valencià, i més notablement el moviment 
okupa, que amb mala fe s'ha tractat de rela¬ 
cionar amb fantasmagories terrorismes 
internacionals per justificar la seua 
aniquil.lació. En aquest mateix comunicat es 
vol fer constar la raó que consideren signi¬ 
ficativa perque aquest judici se cel.lebre el 
setembre d'aquest any; en primer lloc, per 
tractar-se d'una època post-electoral, en la 
qual el PP ha guanyat un altre cop el Govern 
valencià i gaudeix d'impunitat absoluta per 
continuar la seua particular ràtzia contra els 
moviments socials, i més concretament el 
moviment okupa i anarquista. En segon lloc 
es remarca el fet de que el judici siga al 


setembre per la suposada manca d'organ¬ 
ització i coordinació durant els mesos 
d'estiu. I finalment, es denuncia també la 
casualitat de que aquest judici vinga imme¬ 
diatament després de l'empresonament de 2 
joves a València acusats d'enviar un paquet 
bomba al partit feixista Espana 2000 (i que 
ha tornat a assenyalar els moviments lliber¬ 
taris com la nova amenaça terrorista) i el 
mateix any que 3 joves anarquistes passaren 
6 mesos a la presó acusats de formar part 
d'una banda armada, però que van ser allib¬ 
erats per la inconsistència de les acusacions. 
L'Assemblea de Detingudes del Princesa ha 
convocat pel primer dia del judici, dijous 4 
de setembre, una concentració davant 
l'Audiència Provincial (jardins de la Glorieta) 
que segurament es repetirà durant els dies 
que duri el judici. També s'ha organitzat una 
manifestació el dissabte 13 de setembre a la 
plaça de Sant Agustí a les 19:00 hores i dos 
concerts per recaudar diners per les multes 
dels 52 detinguts i detingudes. El primer serà 
el divendres 5 de setembre al CSO La Pilona, 
amb els grups SAKEO, GDR, KO LERA i YSK. El 
segón tindrà lloc al Parc del Molí de Godella 
el dissabte 20 de setembre i comptarà amb 
l'actuació dels grups REINCIDENTES, OBRINT 
PAS, DISIDEN CIA i O RQ UESTRA VITELTXUS a 
partir de les 21hores. L'Avanç 2/ 8/ 03 


]D, lli ]2 DESETEMBREA BARCELONA 

Jornades contra el 
sistema penitenciari 


Butlletí setmanal 

Gdntra-Infos 


tel: 93.442.62.53 

CORREU electrònic: 

«zitzania@sindominio.net» 


rs^L'oratge de la setmana vinent 


Dimecres3 Divendres5 Diumenge 7 Dimarts9 



Fins a dissabte al matí la situació serà molt inestable, amb la possibilitat de pluges generalitzades, 
encara que també s’aturarà algunes hores. Des de diumenge a la tarda ja han caigut entre 30 i 120 
litres per metre quadrat depenent de les zones de Catalunya. La intensa calor ja no tornarà. 



















































